Tööjuhend
Sotsiaaltöötaja 

1.	ÜLDSÄTTED
1.1	Töö nimetus sotsiaaltöötaja 
1.2	Töökoht on Haapsalu Sotsiaalmajas
1.3	Sotsiaaltöötajaga sõlmib ja lõpetab töölepingu Sotsiaalmaja direktor.
1.4	Sotsiaaltöötaja kuulub Haapsalu Sotsialamaja koosseisu ja allub otseselt Sotsiaalmaja direktorile.
1.5	Sotsiaaltöötaja töökohal on nõutav erialane kõrgharidus (sotsiaalvaldkonnas), varasem töökogemus sotsiaalvaldkonnas ja B-kategooria juhiluba. 
1.6	Töökoha põhieesmärk on tõsta Sotsiaalmaja klientide elukvaliteeti.
1.7	Sotsiaaltöötaja asenduse korraldab haiguse või puhkuse ajal Sotsiaalmaja direktor või direktori määratud asendaja. 
1.8	Sotsiaaltöötaja juhindub oma tegevuses:
1.8.1	Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest;
1.8.2	Haapsalu Sotsiaalmaja töökorralduse reeglitest, tuleohutus- ning tööohutusjuhenditest, täiskasvanute hoolekandeasutuse tervisekaitsenõuetest.
1.8.3	Käesolevast tööjuhendist;
1.8.4	Muudest kehtivatest eeskirjadest ja normidest.
1.8.5	Sotsiaaltöötaja asendab vajadusel teisi Haapsalu Sotsiaalmaja töötajaid oma pädevuse ja tööaja piirides. 

2.	PÕHIEESMÄRGIST TULENEVAD ÜLESANDED
2.1	Eakate päevakeskuse tegevuste korraldamine sh ürituste ja loengute korraldamine, huviringide tegevuse koordineerimine.
2.2	Päevahoiu-, tugiisiku-, isikliku abistaja- ning intervallhoiu teenuse  korraldamine.
2.3	Turvakodu- ja varjupaiga teenuse korraldamine.
2.4	Omastehooldajate tegevuse toetamine.
2.5	Turvakodu ja varjupaiga klientidele rehabiliteerivate, kaasavate ja toetavate tegevuste korraldamine ja läbiviimise korraldamine.
2.6	Sotsiaalmaja kliendirühmade toimetulekut toetava vabatahtliku töö korraldamine.
2.7	Sotsiaalmaja kliendirühmadele vajalike uute teenuste algatamine ja osutamise korra välja töötamine.
2.8	Sotsiaalmaja sihtgrupile suunatud töötubade, eneseabigruppide läbiviimise korraldamine ja jätkusuutlikule toimimisele kaasa aitamine.
2.9	Sotsiaalmaja klientide sotsiaalnõustamine, isikule vajaliku teabe andmine sotsiaalsetest õigustest ja seaduslike huvide kaitsmise võimalustest.

3.	KOHUSTUSED
3.1	Sotsiaalmaja võimaluste piires kliendile juurdepääsu tagamine õigeaegsele ja piisavale abile.
3.2	Kliendi vajadustest lähtuv ja koordineeritud teenuste korraldamine/osutamine.
3.3	Kliendile teabe andmine sotsiaalmaja poolt osutatavate teenuste tingimuste ja korra kohta.
3.4	Enda korraldusalas olevate lepingute ettevalmistamine, direktorile allkirjastamiseks esitamine ja muudatus ettepanekute tegemine.
3.5	Kliendile lepingu sisu arusaadavalt selgitamine. 
3.6	Teenuse saajate üle arvestuse pidamine.
3.7	Direktori äraolekul otsuste vastuvõtmine, mis nõuavad edasilükkamatut tegutsemist ja lahendamist. 
3.8	Direktori või teda asendava isiku seaduslike korralduste täitmine.
3.9	Tuleohutuse-, ohutus- ja töökaitsenõuete täitmine.
3.10	 Klientide isikuandmete kaitse tagamine isikuandmekaitse seaduse ja avaliku teabe seaduse nõuetele vastavalt; kliendi konfidentsiaalse delikaatse ja eraelulise info hoidmine.

4.ÕIGUSED
4.1	 Teha direktorile soovitusi ja ettepanekuid töö tulemuslikkuse tõstmiseks ja paremaks organiseerimiseks.
4.2	Nõuda tööks vajalikke töövahendite ja tehnika olemasolu.
4.3	Nõuda tööks vajalikku igakülgset informatsiooni.
4.4	Osaleda töögruppides, komisjonides ja koosolekutel väljaspool Sotsiaalmaja, mis  edendavad Haapsalu linna sotsiaalhoolekannet.
4.5	Keelduda tööst, milleks puudub väljaõpe.
4.6	Saada vajadusel täienduskoolitust tööandja kulul.
4.7	Saada puhkepäevadel ja riigipühadel töötatud töötundide eest lisatasu vastavalt Töölepinguseadusele.
4.8	Saada ületöötatud töötundide eest lisatasu.
4.9	Käia regulaarselt töötervishoiuarsti vastuvõtul (1x2 aasta jooksul).

5.	VASTUTUS
5.1	Sotsiaaltöötaja vastutab käesoleva ametijuhendiga temale pandud töökohustuste täitmata jätmise või mittenõuetekohase täitmise eest seadusega sätestatud korras.
5.2	Talle usaldatud inventari ja tehnika säästliku ja otstarbeka kasutamise eest.
5.3	Ohutustehnika, töökaitse, tuleohutuse, nõuete täitmise eest.